安亭西站

安亭西站老底子叫安亭客车场，勒垃中华人民共和国上海市嘉定区安亭镇境内，是京沪铁路、沪苏通铁路个火车站，2020年7月1号开放个，上海直属站管辖，办理跑沪苏通铁路个部分列车客运业务，每日天停十把趟列车，开通头隻号头每日天平均发送到达旅客500人次左右。

概要
2014年8月份，车站作为通沪铁路个中间站开工。2014年年底，《沪通铁路上海市界至封浜段相关工程调整》里向确认伊是客运站，必过因为征地问题，外加横跨京沪铁路，工程量大，还特谓勒垃2016年10月底到2017年7月份让京沪线绕开箇地方跑。拨接完成仔么，安亭站关脱，只开放Ⅰ道、Ⅱ道保证列车通行。

站房是2019年3月份开工个，原计划2020年4月份造好。2019年8月份，安亭西站轨道铺好，开始分担安亭站个部分列车个到发。10月29号，预制个安亭西站旅客天桥钢桁架吊装好。2020年5月份，车站站房装修好哉。

2020年7月1号，安亭西站搭沪苏通铁路一淘通车。

车站结构
站房
安亭西站站房面积1992平方米，高12.5米，站房外立面设计灵感是江南园林，屋顶体现出“传统秀气”个设计主题。站房主楼1层楼，附楼2层楼，还有地下室。1楼进出站大厅是进出站混流个，有640隻椅凳、卫生间、茶水间、母婴室咾啥个设施。车站呒没售票处，只好去站房里向个3台自动售票机搭仔服务台进行处理。

站场
安亭西站有2座站台，1号是下行站台、2号是上行站台，每座站台长550米、宽9米，雨棚9436平方米。站台搭站房当中是天桥：天桥主体结构长度51.8米、宽9.45米、高6.92米，面积1408平方米、结构重约256吨。京沪铁路虽然经过箇站，但是弗停。
北站房进出站、候车厅侧式站台1站台沪苏通铁路 往上海站方向（安亭站]]）通过线沪苏通铁路下行列车通过线通过线京沪铁路下行列车通过线通过线京沪铁路上行列车通过线通过线沪苏通铁路上行列车通过线2站台沪苏通铁路 往南通站方向（太仓南站）南侧式站台

接驳交通
安亭西站附近计划新造4条市政道路，分别是站前路、浩亭路、友闻路、庭丽路，侪是城市支路等级个。2020年5月底开工，站前路、友闻路勒垃7月1号搭车站一道同步开通个，其他路勒垃9月份前后造好个。车站主要有去安亭搭仔花桥个公交车，规划里向还要有去嘉定、外冈、白鹤、太仓市个公交线路。

未来发展
未来，上海铁路局想咾弗让普速列车再进上海市区个上海站、上海南站哉，当中上海站个普速列车会得搬得来，到辰光还要扩建。扩建好个安亭西站要搭安亭北站融合勒一道，有得普速通过场（即现有安亭西站）、普速到达场附机务段（始发终到列车专用）、市域场（规划市域铁路宝嘉线、嘉青松金线）、高速场（即现有安亭北站）。地铁14号线也想咾延伸到箇地方。

 参考 

Category:京沪铁路车站
Category:嘉定区铁路车站
Category:沪苏通铁路车站
Category:上海直属站